Document ID: 31993R2699

ΚΑΝΟΝΙΣΜΟΣ (ΕΟΚ) αριθ. 2699/93 ΤΗΣ ΕΠΙΤΡΟΠΗΣ της 30ής Σεπτεμβρίου 1993 περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (1), όπως τροποποιήθηκε από τον κανονισμό (ΕΟΚ) αριθ. 2233/93 (2), και ιδίως το άρθρο 1,
τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (3), όπως τροποποιήθηκε τελευταία από τον κανονισμό (ΕΟΚ) αριθ. 2234/93 (4), και ιδίως το άρθρο 1,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (5), όπως τροποποιήθηκε τελευταία από τον κανονισμό (ΕΟΚ) αριθ. 2235/93 (6), και ιδίως το άρθρο 1,
τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (7), όπως τροποποιήθηκε τελευταία από τον κανονισμό (ΕΟΚ) αριθ. 1574/93 (8), και ιδίως το άρθρο 15,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (9), όπως τροποποιήθηκε τελευταία από τον κανονισμό (ΕΟΚ) αριθ. 1574/93, και ιδίως το άρθρο 15,
Εκτιμώντας:
ότι οι συμφωνίες συνδέσεως μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, της Δημοκρατίας της Πολωνίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου, υπεγράφησαν στις 16 Δεκεμβρίου 1991- ότι, αναμένοντας την έναρξη ισχύος των συμφωνιών αυτών, η Κοινότητα αποφάσισε να εφαρμόσει, από την 1η Μαρτίου 1992, τις ενδιάμεσες συμφωνίες που έχουν συναφθεί με τις εν λόγω χώρες-
ότι στις ενδιάμεσες συμφωνίες έχει προβλεφθεί μείωση της εισφοράς για την εισαγωγή ορισμένων προϊόντων του τομέα των αυγών και του κρέατος πουλερικών, εντός του ορίου ορισμένων ποσοτήτων- ότι, προκειμένου να εξασφαλιστεί η κανονικότητα των εισαγωγών, πρέπει να κατανεμηθεί η ποσότητα αυτή σε διαφορετικές περιόδους του έτους-
ότι έχουν μονογραφηθεί πρόσθετα πρωτόκολλα που επισυνάπτονται στις ενδιάμεσες συμφωνίες, η προσωρινή εφαρμογή των οποίων από την 1η Ιουλίου 1993 αποφασίστηκε με την απόφαση 93/421/ΕΟΚ του Συμβουλίου (10), προς βελτίωση της πρόσβασης στην κοινοτική αγορά των προερχόμενων από τις εν λόγω χώρες προϊόντων, και ιδίως ορισμένων γεωργικών προϊόντων που απαριθμούνται στο παράρτημα X στοιχείο β) (Πολωνία και Ουγγαρία) και στο παράρτημα XIII στοιχείο β) (έδαφος της πρώην Τσεχικής και Σλοβακικής Ομοσπονδιακής Δημοκρατίας) των ενδιάμεσων συμφωνιών-
ότι στα εν λόγω πρόσθετα πρωτόκολλα προβλέπεται ότι οι ποσότητες ορισμένων προϊόντων των τομέων του κρέατος πουλερικών και αυγών που αναφέρονται στα παραρτήματα X στοιχείο β) και XIII στοιχείο β), αντιστοίχως, των ενδιάμεσων συμφωνιών, αποτελούν αντικείμενο μείωσης της εισφοράς κατά 60 % από την 1η Ιουλίου 1993 και ότι οι καθορισθείσες σε τόνους ποσότητες για το 1994 εφαρμόζονται από την 1η Ιουλίου 1993 έως τις 30 Ιουνίου 1994-
ότι ορισμένες κατηγορίες προϊόντων στους τομείς του κρέατος πουλερικών και αυγών έχουν ήδη διατεθεί για την περίοδο από την 1η Ιουλίου έως τις 30 Σεπτεμβρίου 1993 με τον κανονισμό (ΕΟΚ) αριθ. 2031/93 της Επιτροπής της 26ης Ιουλίου 1993 περί καθορισμού ορίων εντός των οποίων δύναται να γίνει αποδεκτή η αίτηση που υποβλήθηκε τον Ιούλιο του 1993 για άδειες εισαγωγής κρέατος βάσει του καθεστώτος που προβλέπεται από τις ενδιάμεσες συμφωνίες, τις οποίες συνήψε η Κοινότητα με τη Δημοκρατία της Πολωνίας, τη Δημοκρατία της Ουγγαρίας και την Τσεχική και Σλοβακική Ομοσπονδιακή Δημοκρατία (11)-
ότι, λαμβάνοντας υπόψη τις διατάξεις της ενδιάμεσης συμφωνίας που προορίζονται να εξασφαλίζουν την καταγωγή του προϊόντος, πρέπει να προβλεφθεί ότι η διαχείριση του εν λόγω καθεστώτος διασφαλίζεται για τα περισσότερα προϊόντα με πιστοποιητικά εισαγωγής- ότι, για το σκοπό αυτό, πρέπει να προβλεφθούν, ιδίως, οι λεπτομέρειες υποβολής των αιτήσεων, καθώς και τα στοιχεία που πρέπει να περιλαμβάνονται στις αιτήσεις και στα πιστοποιητικά, κατά παρέκκλιση από το άρθρο 8 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (12), όπως τροποποιήθηκε τελευταία από τον κανονισμό (ΕΟΚ) αριθ. 1963/93 (13)- ότι πρέπει, επιπλέον, να προβλεφθεί ότι τα πιστοποιητικά εκδίδονται μετά την πάροδο προθεσμίας εξετάσεως εφαρμόζοντας, κατά περίπτωση, ενιαίο ποσοστό μειώσεως-
ότι, προκειμένου να εξασφαλιστεί η αποτελεσματική διαχείριση του προβλεπόμενου καθεστώτος, πρέπει να προβλεφθεί ότι η εγγύηση σχετικά με τα πιστοποιητικά εισαγωγής στα πλαίσια του εν λόγω καθεστώτος καθορίζεται σε 30 Ecu ανά 100 kg- ότι ο κίνδυνος κερδοσκοπίας που ενέχεται στο εν λόγω καθεστώς στον τομέα των αυγών και του κρέατος πουλερικών έχει ως συνέπεια να εξαρτάται η πρόσβαση των εμπορευμάτων στο εν λόγω καθεστώς από την τήρηση σαφώς καθορισμένων όρων-
ότι ο κανονισμός (ΕΟΚ) αριθ. 564/92 της Επιτροπής (14), όπως τροποποιήθηκε τελευταία από τον κανονισμό (ΕΟΚ) αριθ. 1826/92 (15), πρέπει να καταργηθεί από την 1η Ιουλίου 1993, ημερομηνία εφαρμογής των διατάξεων των πρόσθετων πρωτοκόλλων- ότι, ωστόσο, τα πιστοποιητικά εισαγωγής για τις διαθέσιμες κατά την περίοδο από την 1η Ιουλίου έως τις 30 Σεπτεμβρίου 1993 ποσότητες έχουν ήδη εκδοθεί βάσει του προαναφερθέντος κανονισμού- ότι, για να διασφαλιστεί η ομαλή μετάβαση στις νέες διατάξεις και προκειμένου, ιδίως, να επωφελούνται όλες οι ποσότητες που καλύπτονται από τα εν λόγω πιστοποιητικά, είτε έχουν ήδη εισαχθεί είτε όχι, από την κατά 60 % αύξηση της μείωσης της εισφοράς, είναι σκόπιμο να υπαχθούν οι ποσότητες αυτές στις διατάξεις του παρόντος κανονισμού, καθώς και ενδείκνυται να προβλεφθεί η επιστροφή των επιπλέον καταβληθέντων ποσών-
ότι για τις ζωντανές χήνες και τα σφάγια τους, ολόκληρα ή σε τεμάχια, είναι δυνατόν να αντικατασταθεί το σύστημα των πιστοποιητικών κατά την εισαγωγή από σύστημα παρακολουθήσεως των ποσοτήτων που πράγματι εισάγονται, ολιγότερο περιοριστικό για τους εισαγωγείς-
ότι, για τα προϊόντα αυτά, πρέπει να διασφαλίζεται η ίση και συνεχής πρόσβαση όλων των εισαγωγέων της Κοινότητας στις ποσότητες που υπόκεινται σε μειωμένη εισφορά, καθώς και η εφαρμογή, αδιακόπως, της εισφοράς αυτής μέχρι εξαντλήσεως των ποσοτήτων αυτών- ότι πρέπει να ληφθούν τα αναγκαία μέτρα για να εξασφαλιστεί κοινοτική και αποτελεσματική διαχείριση των ποσοτήτων αυτών, προβλέποντας τη δυνατότητα να γίνονται αναλύψεις επί του όγκου των ποσοτήτων αυτών με βάση τις πραγματικά διαπιστούμενες εισαγωγές- ότι ο τρόπος διαχείρισης απαιτεί συνεργασία μεταξύ των κρατών μελών και της Επιτροπής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε εισαγωγή στην Κοινότητα που πραγματοποιείται στα πλαίσια του καθεστώτος που προβλέπεται στο άρθρο 14 παράγραφοι 2 και 4 της ενδιάμεσης συμφωνίας, των προϊόντων που ανήκουν στις ομάδες 1, 2, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26 και 27 που αναφέρονται στο παράρτημα Ι του παρόντος κανονισμού, υπόκειται στην προσκόμιση πιστοποιητικού εισαγωγής.
Οι ποσότητες των προϊόντων που επωφελούνται από το καθεστώς αυτό, καθώς και τα ποσοστά μείωσης των εισφορών, εμφαίνονται ανά ομάδα στο παράρτημα Ι.
Με την επιφύλαξη των διατάξεων του άρθρου 2, το ποσοστό μείωσης της εισφοράς είναι εκείνο που ισχύει κατά την περίοδο υποβολής των αιτήσεων πιστοποιητικού εισαγωγής.
Άρθρο 2
1. Οι ποσότητες που αναφέρονται στο άρθρο 1 κλιμακώνονται για κάθε περίοδο που αναφέρεται στο παράρτημα Ι ως εξής:
- για τα προϊόντα που αναφέρονται στις ομάδες 1, 12 και 19:
- 35 % στη διάρκεια της περιόδου από την 1η Ιουλίου έως τις 30 Σεπτεμβρίου,
- 35 % στη διάρκεια της περιόδου από την 1η Οκτωβρίου έως τις 31 Δεκεμβρίου,
- 15 % στη διάρκεια της περιόδου από την 1η Ιανουαρίου έως τις 31 Μαρτίου,
- 15 % στη διάρκεια της περιόδου από την 1η Απριλίου έως τις 30 Ιουνίου.
- για τα προϊόντα που αναφέρονται στις ομάδες 2, 4, 5, 6, 7, 8, 9, 10, 11, 14, 15, 16, 17, 18, 21, 22, 23, 24, 25, 26 και 27:
- 25 % στη διάρκεια της περιόδου από την 1η Ιουλίου έως τις 30 Σεπτεμβρίου,
- 25 % στη διάρκεια της περιόδου από την 1η Οκτωβρίου έως τις 31 Δεκεμβρίου,
- 25 % στη διάρκεια της περιόδου από την 1η Ιανουαρίου έως τις 31 Μαρτίου,
- 25 % στη διάρκεια της περιόδου από την 1η Απριλίου έως τις 30 Ιουνίου.
2. Οι ποσότητες που διανέμονται για το τρίμηνο από την 1η Ιουλίου έως τις 30 Σεπτεμβρίου 1993, καθώς και οι ποσότητες που είναι διαθέσιμες για το τρίμηνο από την 1η Οκτωβρίου έως τις 31 Δεκεμβρίου, εμφαίνονται στο παράρτημα IV.
Για τις ποσότητες που έχουν εισαχθεί βάσει των πιστοποιητικών εισαγωγής που εκδίδονται για την περίοδο από την 1η Ιουλίου έως τις 30 Σεπτεμβρίου 1993, σύμφωνα με το άρθρο 2 του κανονισμού (ΕΟΚ) αριθ. 564/92, με μειωμένο κατά 40 % ποσοστό εισφοράς, επιστρέφονται στους εμπορευόμενους τα επιπλέον καταβληθέντα ποσά.
Άρθρο 3
Τα πιστοποιητικά εισαγωγής που προβλέπονται στο άρθρο 1 υπόκεινται στους ακόλουθους κανόνες:
α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή υποβολής της αιτήσεως, πρέπει να αποδείξει στις αρμόδιες αρχές του κράτους μέλους, ότι κατά το τελευταίο δωδεκάμηνο συναλλάσσεται με τις τρίτες χώρες στον τομέα του κρέατος πουλερικών ή στον τομέα των αυγών- εντούτοις, δεν επωφελούνται του καθεστώτος αυτού τα καταστήματα λιανικής πώλησης και τα εστιατόρια τα οποία πωλούν τα προϊόντα τους στον τελικό καταναλωτή-
β) η αίτηση πιστοποιητικού που μπορεί να περιλαμβάνει μόνο μία από τις ομάδες 1, 2, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26 και 27 που αναφέρονται στο παράρτημα Ι. Μπορεί να αφορά διάφορα προϊόντα που υπάγονται σε διαφορετικούς κωδικούς ΣΟ και κατάγονται από μία μόνο από τις χώρες που καλύπτει ο κανονισμός αυτός. Στην περίπτωση αυτή, όλοι οι κωδικοί ΣΟ και η περιγραφή τους αναγράφονται, αντιστοίχως, στις θέσεις 16 και 15.
Η αίτηση πιστοποιητικού πρέπει να αφορά τουλάχιστον ένα τόνο και κατ' ανώτατο όριο το 25 % της διαθέσιμης ποσότητας της αντίστοιχης ομάδας για την περίοδο που ορίζεται στο άρθρο 2-
γ) η αίτηση πιστοποιητικού και το πιστοποιητικό περιλαμβάνουν, στη θέση 8, την ένδειξη της χώρας καταγωγής- το πιστοποιητικό δημιουργεί την υποχρέωση να γίνει εισαγωγή από την αναφερόμενη χώρα-
δ) η αίτηση πιστοποιητικού και το πιστοποιητικό περιλαμβάνουν, στη θέση 20, μία από τις ακόλουθες ενδείξεις:
Reglamento (CEE) no 2699/93,
Forordning (EOF) nr. 2699/93,
Verordnung (EWG) Nr. 2699/93,
Κανονισμός (ΕΟΚ) αριθ. 2699/93,
Regulation (EEC) No 2699/93,
Reglement (CEE) no 2699/93,
Regolamento (CEE) n. 2699/93,
Verordening (EEG) nr. 2699/93,
Regulamento (CEE) no 2699/93.
ε) το πιστοποιητικό περιλαμβάνει, στη θέση 24, μία από τις ακόλουθες ενδείξεις:
Μειωμένη εισφορά κατ' εφαρμογή του:
Reglamento (CEE) no 2699/93,
Forordning (EOF) nr. 2699/93,
Verordnung (EWG) Nr. 2699/93,
κανονισμού (ΕΟΚ) αριθ. 2699/93,
Regulation (EEC) No 2699/93,
Reglement (CEE) no 2699/93,
Regolamento (CEE) n. 2699/93,
Verordening (EEG) nr. 2699/93,
Regulamento (CEE) no 2699/93.
Άρθρο 4
1. Οι αιτήσεις πιστοποιητικών πρέπει να υποβάλλονται υποχρεωτικά κατά το πρώτο δεκαήμερο κάθε περιόδου που ορίζεται στο άρθρο 2.
2. Οι αιτήσεις πιστοποιητικών γίνονται δεκτές μόνον εφόσον ο αιτών δηλώνει εγγράφως ότι, για την τρέχουσα περίοδο, δεν έχει υποβάλει και αναλαμβάνει την υποχρέωση να μην υποβάλει άλλη αίτηση για προϊόντα της ίδιας ομάδας στο κράτος μέλος στο οποίο έχει υποβληθεί η αίτηση, ούτε σε άλλα κράτη μέλη- σε περίπτωση υποβολής από τον ίδιο ενδιαφερόμενο περισσότερων της μιας αιτήσεων που αφορούν προϊόντα της ίδιας ομάδας, καμία αίτησή του δεν γίνεται αποδεκτή.
3. Τα κράτη μέλη ανακοινώνουν στην Επιτροπή, την τρίτη εργάσιμη ημέρα μετά το τέλος της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα που περιλαμβάνονται στις εν λόγω ομάδες. Η ανακοίνωση αυτή περιλαμβάνει τον κατάλογο των αιτούντων, καθώς και τις ποσότητες που ζητούνται ανά ομάδα.
Όλες οι ανακοινώσεις, συμπεριλαμβανομένων και των ανακοινώσεων "ουδέν", πραγματοποιούνται με τηλετυπικό μήνυμα ή με τηλεφωτοαντιγραφή κατά την οριζόμενη εργάσιμη ημέρα χρησιμοποιώντας, στην περίπτωση που δεν έχει υποβληθεί καμία αίτηση, το έντυπο που περιλαμβάνεται στο παράρτημα ΙΙ, και, στην περίπτωση κατά την οποία έχουν υποβληθεί αιτήσεις, τα έντυπα που περιλαμβάνονται στα παραρτήματα ΙΙ και ΙΙΙ.
4. Η Επιτροπή αποφασίζει όσον το δυνατόν ταχύτερα σε ποιο βαθμό μπορεί να δοθεί συνέχεια στις αιτήσεις που αναφέρονται στο άρθρο 3.
Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μειώσεως των ζητούμενων ποσοτήτων.
Εάν η συνολική ποσότητα που αποτελεί αντικείμενο των αιτήσεων είναι μικρότερη από τη διαθέσιμη ποσότητα, η Επιτροπή προσδιορίζει την εναπομένουσα ποσότητα που προστίθεται στη διαθέσιμη ποσότητα της επόμενης περιόδου.
5. Τα πιστοποιητικά εκδίδονται αμέσως μετά τη λήψη της απόφασης από την Επιτροπή.
6. Τα εκδιδόμενα πιστοποιητικά ισχύουν σε ολόκληρη την επικράτεια της Κοινότητας.
Άρθρο 5
Σύμφωνα με το άρθρο 21 παράγραφος 2 του κανονισμού (ΕΟΚ) αριθ. 3719/88, η διάρκεια ισχύος των πιστοποιητικών εισαγωγής είναι 90 ημέρες από την ημερομηνία της πραγματικής εκδόσεώς τους.
Τα πιστοποιητικά εισαγωγής που εκδίδονται βάσει του παρόντος κανονισμού δεν μεταβιβάζονται.
Άρθρο 6
Οι αιτήσεις πιστοποιητικών εισαγωγής συνοδεύονται από τη σύσταση εγγυήσεως 30 Ecu ανά 100 kg για όλα τα προϊόντα που αναφέρονται στο άρθρο 1.
Άρθρο 7
Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 3719/88.
Εντούτοις, κατά παρέκκλιση του άρθρου 8 παράγραφος 4 του εν λόγω κανονισμού, η εισαγόμενη στο πλαίσιο του παρόντος κανονισμού ποσότητα δεν μπορεί να υπερβαίνει εκείνη που αναφέρεται στις θέσεις 17 και 18 του πιστοποιητικού εισαγωγής. Ο αριθμός "0" εγγράφεται για το σκοπό αυτό στη θέση 19 του εν λόγω πιστοποιητικού.
Άρθρο 8
Τα προϊόντα τίθενται σε ελεύθερη κυκλοφορία κατόπιν προσκομίσεως πιστοποιητικού κυκλοφορίας EUR.1, το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που επισυνάπτεται στην ενδιάμεση συμφωνία.
Άρθρο 9
Η Επιτροπή διαχειρίζεται τις ποσότητες των προϊόντων που ανήκουν στις ομάδες 3, 13 και 20 που αναφέρονται στο παράρτημα Ι και μπορεί να λάβει κάθε διοικητικό μέτρο που είναι απαραίτητο προς διασφάλιση της αποτελεσματικής διαχείρισης.
Άρθρο 10
1. Προκειμένου να επωφεληθεί από το καθεστώς κατά την εισαγωγή που προβλέπεται από το άρθρο 14 παράγραφοι 2 και 4 της ενδιάμεσης συμφωνίας για τα προϊόντα των ομάδων 3, 13 και 20 που αναφέρονται στο παράρτημα Ι του παρόντος κανονισμού, ο εισαγωγέας πρέπει να προσκομίσει στις αρμόδιες αρχές του κράτους μέλους εισαγωγής δήλωση θέσης σε ελεύθερη κυκλοφορία, η οποία περιλαμβάνει σχετική αίτηση για τα αναφερόμενα προϊόντα και συνοδεύεται από το πιστοποιητικό που αναφέρεται στο άρθρο 8. Οι αρμόδιες αρχές του κράτους μέλους αυτού, εφόσον αποδεχθούν την εν λόγω δήλωση, κοινοποιούν στην Επιτροπή τις αιτήσεις για ανάληψη των σχετικών ποσοτήτων που αναφέρονται στο παράρτημα Ι.
2. Η αίτηση ανάληψης με ένδειξη της ημερομηνίας αποδοχής της δήλωσης για τη θέση σε ελεύθερη κυκλοφορία διαβιβάζεται αμέσως στην Επιτροπή.
Η αίτηση ανάληψης πρέπει να περιλαμβάνει την ένδειξη: "αύξων αριθμός 09 5301".
3. Οι αναλήψεις ορίζονται από την Επιτροπή σε συνάρτηση με την ημερομηνία αποδοχής των δηλώσεων θέσης σε ελεύθερη κυκλοφορία εκ μέρους των αρμοδίων αρχών του κράτους μέλους εισαγωγής, και εφόσον το επιτρέπει το διαθέσιμο υπόλοιπο.
Κάθε μη χρησιμοποιηθείσα ανάληψη επιστρέφεται το ταχύτερο δυνατόν στην ποσότητα που αντιστοιχεί στην περίοδο που αναφέρεται στο παράρτημα για την οποία έχει ορισθεί.
Όταν οι ποσότητες είναι μεγαλύτερες από το διαθέσιμο υπόλοιπο των ποσοτήτων που αναφέρονται στο παράρτημα Ι, η κατανομή πραγματοποιείται ανάλογα με τις αιτήσεις. Η Επιτροπή ενημερώνει το ταχύτερο δυνατόν τα κράτη μέλη σχετικά με τις πραγματοποιηθείσες αναλήψεις.
Άρθρο 11
Κάθε κράτος μέλος εγγυάται στους εισαγωγείς των προϊόντων των ομάδων 3, 13 και 20 που αναφέρονται στο παράρτημα Ι ίση και συνεχή πρόσβαση στις ποσότητες που αναφέρονται στο εν λόγω παράρτημα εφόσον το υπόλοιπο των ποσοτήτων αυτών το επιτρέπει.
Άρθρο 12
Τα κράτη μέλη και η Επιτροπή συνεργάζονται στενά προς διασφάλιση της τήρησης του παρόντος κανονισμού.
Άρθρο 13
Ο κανονισμός (ΕΟΚ) αριθ. 564/92 καταργείται.
Εφαρμόζεται, ωστόσο, για τις ποσότητες για τις οποίες τα πιστοποιητικά εισαγωγής έχουν εκδοθεί για τις περιόδους από την 1η Ιανουαρίου έως τις 31 Μαρτίου και από την 1η Απριλίου έως τις 30 Ιουνίου 1993, σύμφωνα με το άρθρο 4 παράγραφος 5 του εν λόγω κανονισμού.
Οι ποσότητες για τις οποίες τα πιστοποιητικά εισαγωγής έχουν εκδοθεί για την περίοδο από την 1η Ιουλίου έως τις 30 Σεπτεμβρίου 1993, σύμφωνα με το άρθρο 2 του ίδιου κανονισμού, διέπονται από τις διατάξεις του παρόντος κανονισμού.
Άρθρο 14
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Σεπτεμβρίου 1993.

Labels: 3
18
17